Տիրապետող է ռացիոնալ այն եզրահանգումը, որ քաղաքական ուժերն առանձին-առանձին չեն կարող հաղթել զորեղ իշխանական համակարգին։ Այսինքն՝ հաղթանակի հասնելու ճանապարհին անհրաժեշտ է մի կողմ դնել հակասություններն ու տարաձայնությունները և տեղափոխվել երկխոսության ու գործընկերության միջավայր։ Ավելի քան օրինաչափ է, որ համերաշխության այս միջավայրը չէր կարող սահուն ու անարգելք ընթացք ունենալ։ Բնական է, որ ընդդիմադիր դաշտի համախմբման գործընթացը հանդիպել ու հանդիպելու է ՀՀԿ-ի կտրուկ հակազդեցությանը, որը բացահայտ և քողարկված գործիքակազմերի կիրառմամբ ամեն ինչ անելու է միասնական պայքարը կազմաքանդելու համար։